জেলা প্রশাসকের চিঠিতে বলা হয়েছে, ‘দিনাজপুর জেলার চিরিরবন্দর উপজেলা নির্বাহী অফিসার মোহাম্মদ মিজানুর রহমান, উপজেলা চেয়ারম্যান আফতার উদ্দিন মোল্লা, ভাইস চেয়ারম্যান ও যুবলীগের সভাপতি লিটু মিয়া, উপজেলা সহকারী কমিশনার (ভূমি) অফিসার এবং উপজেলা নির্বাহী অফিসের প্রধান অফিস সহকারী মিলে উপজেলার মুক্তিযোদ্ধা ভাতাসহ বিভিন্ন প্রকল্পের টাকা ব্যাংক থেকে ভুয়া বিল-ভাউচারের মাধ্যমে প্রথমে প্রকল্পের ৮০ লাখ টাকা উত্তোলন করেন। পরে আবার ১৪ সালের শেষে ৩৫ লাখ ৮০ হাজার এবং হাট-বাজারের ১ কোটি ২৮ লাখ টাকাসহ মোট ৫ কোটি টাকা উপজেলা নির্বাহী অফিসার ও উপজেলা চেয়ারম্যানের যৌথ স্বাক্ষরে উত্তোলন করা হয়। এ ছাড়া বিধবা ভাতা, বয়স্ক ভাতার টাকা নিয়েও দুর্নীতি হয়েছে।’